ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en de en es ka ka ka ka ka en es es nl ka ka ca en ka ka ka en ka ka en ka en ka en ka en en ka ka ka ka ka en ka en ka en ka en en ka en ka en ka en en ka ka ka ka xmf ka ka ka ka en en en
მართვის მოწმობისთვის მინიჭებული ქულათა სისტემა 1-ელი ივლისიდან ამოქმედდება | ტელეგრაფი
მართვის მოწმობისთვის მინიჭებულმა ქულათა სისტემამ ცვლილება განიცადა. იურიდიულ საკითხთა კომიტეტის სხდომაზე შს სამინისტროს მიერ მომზადებული პაკეტის მეორე მოსმენით, მუხლობრივად განხილვის პროცესში რიგი საგზაო დარღვევების შემთხვევაში ჩამოსაკლები ქულის ოდენობა გაიზარდა, ზოგ დარღვევაზე კი შემცირდა. მაგალითად, ღვედის გამოუყენობლობაზე თავდაპირველად შეთავაზებული იყო მართვის მოწმობისთვის 10 ქულის ჩამოკლება, რაც 5 ქულამდე შემცირდა. ავტომობილისის მართვისას მობილურის გამოყენებაზე 15 ქულა 10 ქულამდე შემცირდა. პროექტის განხილვისას გამოითქვა მოსაზრება წითელზე გავლის შემთხვევებზე განსაზღვრული ქულის შემცირების თაობაზე, რაც შს სამინისტროს წარმომადგენელმა არ გაითვალისწინა. ასეთ შემთხვევაზე განსაზღვრული იყო 10 ქულის ჩამოკლება, რაც 15 ქულა გახდება.
კანონპროექტის თავდაპირველ ვარიანტში ჩასწორდა ის, რომ პარკირების წესების დარღვევაზე, როდესაც არ იქმნება საავარიო მდგომარეობა ან საცობი, მძღოლს მართვის მოწმობაზე ქულა არ ჩამოაკლდება.
ქულების განულების შემთხვევაში მართვის მოწმობის მფლობელს მართვის უფლება 1 წლით შეუჩერდება და მის დასაბრუნებლად გამოცდის გავლა მოუწევს. ამასთან, პროექტით მძღოლს ეს უფლება წელიწადში ერთხელ ექნება.
ქულათა სისტემა მიენიჭება როგორც საქართველოში გაცემულ მართვის მოწმობას, ისე უცხო ქვეყანაში გაცემულ მართვის მოწმობასაც, რათა აღნიშნულ სფეროში არ დადგინდეს არათანაბარი და დისკრიმინაციული რეგულაციები.
მართვის მოწმობისთვის მინიჭებული ქულათა სისტემა და ე.წ. უკონტაქტო პატრულირებასთან დაკავშირებული ინიციატივა 1-ელი ივლისიდან ამოქმედდება.
Previous articleუნდა აიკრძალოს თუ არა გარე ვაჭრობა რუსთავში
Next articleმარჯვენასაჭიანი ავტომობილები აღარ აიკრძალება
RELATED ARTICLESMORE FROM AUTHOR
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
რუსთავში მშობიარობის დროს 28 წლის ქალი გარდაიცვალა
ვაკანისები რუსთავის მერიაში, რომელიც უმაღლეს განათლებას არ საჭიროებს
მოსწავლეებს სპეციალური სიგელები გადაეცათ
რუსთავის მე-16 საჯარო სკოლაში წყლის ხარისხს ამოწმებენ
13– 16 აპრილს მოსალოდნელი ამინდი საქართველოში
ხალხმრავლობა აშშ-ში საქართველოს ელჩის რეზიდენციაში
ევროპული გამოცდილების გათვალისწინებით კანონპროექტი მომზადდა
გენო პეტრიაშვილმა ოქროს მედალი მოიპოვა
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სკოლის გამოსაშვები გამოცდები, შესაძლოა, რამდენიმე საგანში გაუქმდეს
რუსთაველი აბიტურიენტები, რომლებმაც ზოგად უნარებში საუკეთესო შედეგები აჩვენეს
ზოგადი უნარების გამოცდის პირველადი შედეგების გამოქვეყნების თარიღი ცნობილია